## Odluka o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu

### NN 38/2004 (24.3.2004.), Odluka o visini otpremnine za djelatne vojne osobe kojima služba prestane zbog preustroja ili smanjenja snaga s pravom na mirovinu

# MINISTARSTVO OBRANE

946

Na
temelju članka 10. stavka 3. Zakona o obrani (»Narodne novine« broj 33/02., i
58/02.) i članka 174. Zakona o službi u OS RH (»Narodne novine« broj 33/02.,
58/02. i 175/03.) donosim

## ODLUKU

### o visini otpremnine za djelatne vojne osobe kojima sluŽba prestane zbog preustroja ili smanjenja snaga s pravom na mirovinu

I.

Djelatnoj
vojnoj osobi kojoj na temelju članka 6. Zakona o pravima iz mirovinskog
osiguranja djelatnih vojnih osoba i ovlaštenih službenih osoba (u nastavku
teksta: Zakon) prestane služba zbog potreba službe s pravom na starosnu
mirovinu, pripada otpremnina u iznosu od tri proračunske osnovice, sukladno
članku 43. Kolektivnog ugovora za državne službenike i namje­štenike (»Narodne
novine« broj: 03/02., 45/02., 9/03., 92/03.,182/03.,190/03.)

II.

Djelatnoj
vojnoj osobi kojoj na temelju članka 6.a Zakona, prestane služba zbog utvrđene
nemogućnosti daljnjeg profesionalnog razvoja s pravom na invalidsku mirovinu
pripada otpremnina u svrhu novog zapošljavanja u drugoj karijeri u visini šest
mjesečnih bruto plaća osobnog čina.

Iznimno od stavka 1. ove točke otpremnina u svrhu
novog zapošljavanja ne pripada djelatnoj vojnoj osobi s kojom se sklopi
sporazum o prijemu u državnu službu u svojstvu državnog služ­benika.

III.

Djelatnoj vojnoj osobi kojoj na temelju Zakona o
mirovinskom osiguranju, prestane služba zbog potreba službe s pravom na
starosnu ili prijevremenu starosnu mirovinu, pripada otpremnina u iznosu od tri
proračunske osnovice, sukladno članku 43. Kolektivnog ugovora za državne
službenike i namještenike.

IV.

Djelatnoj vojnoj osobi kojoj na temelju članka 11.
Zakona o pravima iz mirovinskog osiguranja djelatnih vojnih osoba i ovlaštenih
službenih osoba prestane služba s pravom na invalid­sku mirovinu temeljem
rješenja Zdravstvene komisije, pripada otpremnina u iznosu od tri proračunske
osnovice, sukladno članku 43. Kolektivnog ugovora za državne službenike i namje­štenike.

Osobi
iz stavka 1. ove točke kojoj Hrvatski zavod za mirovinsko osiguranje utvrdi
profesionalnu nesposobnost za rad od dana donošenja rješenja o mirovini pripada
i razlika do iznosa od 6 bruto plaća osobnog čina u svrhu novog zapošljavanja u
drugoj karijeri.

Iznimno
od stavka 2. ove točke otpremnina u svrhu novog zapošljavanja ne pripada
djelatnoj vojnoj osobi s kojom se sklopi sporazum o prijemu u državnu službu u
svojstvu državnog služ­benika.

V.

Osobama
iz točke II. i točke IV. stavak 2. ove Odluke koje imaju priznat status
hrvatskog branitelja uvećava se otpremnina ovisno o vremenskom razdoblju
sudjelovanja u Domovinskom ratu na način da se za svaki puni mjesec dana
sudjelovanja otpremnina uvećava za iznos od 525 kuna.

VI.

Djelatnoj
vojnoj osobi koja ispunjava uvjete za mirovinu temeljem članka 6.a Zakona i
koja se pismeno izjasni za dragovoljni prestanak službe s pravom na mirovinu
pripada pravo na otpremninu iz točke II. ove Odluke uvećanu za 50%.

Odluke
o prestancima službe u skladu s člankom 6.a Zakona donosit će se planski s
nadnevcima 31. ožujka, 30. lipnja, 30. rujna i 31. prosinca, a o nadnevku
prestanka službe pojedinog djelatnika odlučivat će pomoćnik ministra za ljudske
resurse temeljem utvrđenih potreba službe s tim da djelatniku služba prestaje
najkasnije u roku 12 mjeseci računajući od dana odre­đenog u zahtjevu za
prestanak službe.

Djelatna vojna osoba kojoj služba prestaje na osobni
zahtjev dužna je prije donošenja odluke o prestanku službe s pravom na mirovinu
podmiriti sve obveze prema Ministarstvu obrane.

VII.

Danom stupanja na snagu ove Odluke prestaje vrijediti
Od­luka o visini otpremnine za djelatne vojne osobe kojima služba prestane zbog
preustroja ili smanjenja snaga s pravom na mirovinu, klasa: 023-03/02-02/01,
urbroj: 512-01-02-663, od 18. 11. 2002. (»Narodne novine« broj 140/02.)

Svi zahtjevi za prestanak službe s pravom na mirovinu
i otpremninu zaprimljeni do dana stupanja na snagu ove odluke riješit će se u
skladu s ranijom odlukom.

Odredbe o dodatnoj otpremnini iz točke IV. ove Odluke
ne odnose se na osobe kojima je djelatna vojna služba prestala prije stupanja
na snagu ove Odluke.

VIII.

Ova
Odluka stupa na snagu osmog dana od dana objave u »Narodnim novinama«.

Klasa:
023-03/04-03/1
Urbroj: 512-01-04-184
Zagreb, 3. ožujka 2004.

Ministar
**Berislav Rončević**, v. r.

Odluka, NN 38/2004-946